
		Către
PUBLIC RECORD
În atenția doamnei Anca Mihai


	La solicitarea dvs. din data de 04 mai 2026, Biroul de Informare şi Relaţii Publice este abilitat să vă comunice următoarele:
	Dosarul la care faceți referire se află în lucru pe rolul Direcției Naționale Anticorupție – Secția de combatere a infracțiunilor asimilate infracțiunilor de corupție, în cauză fiind începută urmărirea penală doar cu privire la faptă („in rem”), prin urmare nicio persoană nu are în acest moment calitatea de suspect sau inculpat.
	Această etapă nu are caracterul formulării unor acuzații împotriva unei persoane, ci are doar semnificația instituirii cadrului procesual în care se pot strânge primele probe cu privire la o eventuală faptă penală.
	În acest moment, alte informații referitoare la stadiul anchetei nu pot fi puse la dispoziție în conformitate cu prevederile art. 12, alin. 1, lit. e, din Legea 544/2001, art. 285 alin. 2 din Codul de procedură penală („Procedura din cursul urmăririi penale este nepublică”) și art. 66 alin. (3) din Legea nr. 304/2022 privind organizarea judiciară.

